**106/2022. (IV.25.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontjában kapott felhatalmazás alapján a szombathelyi 6340 hrsz-ú ingatlanon egy könyvcsere pontként működő installáció elhelyezéséhez feltétlenül szükséges nagyságú terület ingyenes használatát engedélyezi a Libri-Bookline Zrt. részére egy éves határozott, 2022. május 1. napjától 2023. április 30. napjáig tartó időtartamra.

A Bizottság felhatalmazza az ingatlan kezelőjének képviselőjét, Szombathely Megyei Jogú Város Jegyzőjét az ingyenes használati megállapodás aláírására.

**Felelős:** Dr. Nemény András polgármester

Dr. Károlyi Ákos jegyző

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal